Komisjoni määrus (EÜ) nr 272/98,

2. veebruar 1998,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2509/97, [2] eriti selle artiklit 9,

ning arvestades, et:

nimetatud määrusele lisatud kaupade koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifikatsiooni;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida vastavate 2. veerus näidatud CN-koodide alla;

on asjakohane, et järgides ühenduses kehtivaid meetmeid, mis on seotud tekstiiltoodete kahekordse kontrolli süsteemide ning ühenduse eel- ja järelkontrolliga nimetatud toodete importimisel ühendusse, võib siduva tariifiinformatsiooni pidaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse edaspidi kaupade koondnomenklatuuris vastavate CN-koodide alla, mis on esitatud nimetatud tabeli 2. veerus.

Artikkel 2

Järgides ühenduses kehtivaid meetmeid, mis on seotud tekstiiltoodete kahekordse kontrolli süsteemide ning ühenduse eel- ja järelkontrolliga nimetatud toodete importimisel ühendusse, võib vastavalt määruse (EMÜ) nr 2913/92 artikli 12 lõike 6 sätetele 60 päeva jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. veebruar 1998

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 345, 16.12.1997, lk 44.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon CN-kood | Põhjendus |

1 | 2 | 3 |

1.Ühevärviline sirgelõikeline rõivas paksust silmkoekangast (2,8 mm), mis on seest ja pealt karustatud ja millel on rohkem kui 10 silmust sentimeetri kohta (100 % polüestrit); katab ülakeha kuni puusadeni. Rõivaese on eest lühem kui tagant.Rõival on pikad mansettidega varrukad, mahakeeratav krae, see on eest täies ulatuses nööbitav, kinninööpimisel käib vasak hõlm parema peale. Alumises ääres on külglõhikud.Rõival on pealeõmmeldud tikitud rinnatasku.(Kampsuniga samalaadne rõivas)(Vt foto nr 567) | 61103091 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 61 märkusega 9 ning CN-koodide 6110, 611030 ja 61103091 sõnastusega. Pidades silmas rõiva lõiget ja üldilmet (eelkõige kanga liiki ja paksust ning asjaolu, et sellel puudub vooder ja nõutav jäikus), klassifitseeritakse kõnealune rõivas kampsuniga samalaadse rõivana. Vt ka kaupade koondnomenklatuuri selgitavaid märkusi rubriigi 6110 kohta. |

2.Jäähokis või tänavahokis kasutatav väravavahi kinnas, mis koosneb kahest osast, kindast ja kaitseplaadist, mis on omavahel viiest kohast õmblustega ühendatud. Seda kantakse enamasti paremas käes (kui väravavaht on paremakäeline), millega samuti hoitakse hokikeppi.Kaitseplaat, mis moodustab kinda seljaosa (mõõtmed 37 cm × 20 cm × 3 cm), on valmistatud jäigast vahtplastist, mis on üleni kaetud peamiselt keemilistest kiududest silmkoekangaga. Kinnast kasutatakse peamiselt palli (jäähokis litri) peatamiseks, kui see on värava suunas söödetud, ja käeselja kaitsmiseks.Eseme ülejäänud osa sarnaneb tavalisele kindale. Kinda peopesa on valmistatud polüamiidmikrokiududest lausriidest, mis võimaldab väravavahil hoida ja käsitseda hokikeppi. Kinda pealmine osa on silmkoekangast.(Vt foto nr 571) | 61169300 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1, 3b ja 6 ning CN-koodide 6116 ja 61169300 sõnastusega. Vt ka HSi selgitavaid märkusi rubriigi 9506 kohta. |

3.Liibuv voodrita mahakeeratava kraega denimkangast (100 % puuvilla) rõivas, mis katab keha ülaosa kuni vööni.Rõival on pikad nööbitavate mansettidega varrukad, liibuv kaelus, ees täispikkuses tõmblukk, rinnataskud ja kergelt vormitud kandiga palistatud alläär.Rõivas koosneb 10 detailist (kuus ees ja neli taga), mis on pikuti kaunistusõmblustega kokku õmmeldud.(Jakk)(Vt foto nr 568) | 62043290 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 62 märkustega 1 ja 8 ning CN-koodide 6204, 620432 ja 62043290 sõnastusega. Pidades silmas rõiva lõiget ja üldilmet, klassifitseeritakse kõnealune rõivas jakina. |

+++++ TIFF +++++

--------------------------------------------------